Uredba Komisije (ES) št. 1017/2002

z dne 13. junija 2002

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kot je bila nazadnje spremenjena z Uredbo Komisije (ES) št. 796/2002 [2], in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 določa splošna pravila za razlaganje kombinirane nomenklature. Ta pravila se uporabljajo tudi za vse druge nomenklature, ki v celoti ali delno temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo.

(3) V skladu z navedenimi splošnimi pravili je treba blago iz stolpca 1 v preglednici, ki je priloga te uredbe, uvrstiti v ustrezne tarifne oznake KN iz stolpca 2, in sicer iz razlogov, navedenih v stolpcu 3.

(4) Primerno je, da se imetnik, ob upoštevanju veljavnih ukrepov v Skupnosti v zvezi s sistemi dvojne kontrole ter predhodnim ali naknadnim nadzorom Skupnosti nad tekstilnimi izdelki pri uvozu v Skupnost, v skladu z določbami v členu 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kot je bila nazadnje spremenjena z Uredbo (ES) št. 2700/2000 Evropskega parlamenta in Sveta [4], za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO

Člen 1

Blago, poimenovano v stolpcu 1 priložene preglednice, se uvrsti v kombinirano nomenklaturo v ustrezne tarifne oznake KN iz stolpca 2.

Člen 2

Ob upoštevanju ukrepov, ki veljajo v Skupnosti v zvezi s sistemi dvojne kontrole ter predhodnega in naknadnega nadzora Skupnosti za tekstilne izdelke ob uvozu v Skupnost se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu z določbami te uredbe.

Člen 3

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. junija 2002

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 128, 15.5.2002, str. 8.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje | Uvrstitev (tarifna oznaka KN) | Utemeljitev |

(1) | (2) | (3) |

1.Tanka, pletena krpa, izdelana iz interlok pletiva, ki se ne para, iz 100 % poliestra, ki meri približno 21 cm x 21 cm. Vsi štirje robovi so toplotno obdelani (termofiksirani).(Krpa za čiščenje)(Glej fotografijo št. 620) | 63071010 | Uvrstitev določata splošni pravili 1 in 6 za razlaganje kombinirane nomenklature, Opomba 7(c) k Oddelku XI, Opomba 1 k Poglavju 63 in besedilo tarifnih oznak KN 6307, 630710 in 63071010. Ker so robovi toplotno obdelani, se izdelek obravnava kot izgotovljen. Glej tudi Pojasnjevalne opombe HS k Oddelku XI Splošne določbe, (II). "Izgotovljeni izdelki", točka 3. Glej tudi Razlagalno opombo HS k tarifni številki 6307, točka 1. |

2.Tkana peterokraka zvezda, ki vsebuje metalizirano in drugo prejo napolnjena s sintetičnim materialom in meri približno 8 cm x 8 cm. Na enem od krakov je zanka za obešanje iz metalizirane niti.(Drugi izgotovljeni izdelki — izdelek za dekoracijo)(Glej fotografijo št. 623) | 63079099 | Uvrstitev določata splošni pravili 1 in 6 za razlaganje kombinirane nomenklature, opombi 7(a) in (e) k Oddelku XI, Opomba 1 k Poglavju 63 in besedilo tarifnih oznak KN 6307, 630790 in 63079099. Če se upošteva splošni izgled izdelka, se lahko le-ta uporablja vse leto in ne izključno ali v glavnem le za Božič. Uvrstitev pod tarifno številko 9505 zato ni možna. |

+++++ TIFF +++++

+++++ TIFF +++++

--------------------------------------------------